stanford-oval/wikipedia huggingface dataset:
Luettelo näennäisesti kirkkaimmista tähdistä
Aiheesta muualla

26 Brightest Stars, as Seen from the Earth (Arkistoitu – Internet Archive)
Bright Stars Worth Knowing
About the top 7 stars
About LBV 1806-20 (Arkistoitu – Internet Archive)
Royal Astronomical Society of New Zealand Brighest List (Arkistoitu – Internet Archive)
The Magnitude system
About stellar magnitudes
Sokos Hotels

| Sokos Hotels |
| --- | --- |

Kotipaikka:  Helsinki, Suomi
Toimiala:  matkailu
Tuotteet:  hotellitoiminta
Omistaja:  SOK
Kotisivu:  www.sokoshotels.fi/fi
Infobox OKVirheellinen NIMI-arvo: 
Sokos Hotels on suomalainen hotelliketju. Suomen lisäksi ketjulla on yksi hotelli Virossa. Ketjuun kuuluu yhteensä 45 hotellia.
Sokos-hotellit ovat osa S-ryhmää, jonka S-Etukortilla saa hotelleista asiakasomistajaetuja. Ketjun hotelleista 14:ää hallinnoiva Sokotel Oy oli vuonna 2019 Suomen toiseksi suurin majoitusalan yritys 231 miljoonan euron liikevaihdollaan, edellään vain Suomen Scandic-hotelleja hallinnoiva Scandic Hotels Oy 422 miljoonalla eurolla.
Ukrainaan kohdistuneen hyökkäyksen takia S-ryhmä ilmoitti maaliskuussa 2022 lopettavansa Venäjän liiketoimintansa kokonaan, ja kaikki Pietarin Sokos-hotellit suunniteltiin suljettaviksi. S-ryhmä sai kuitenkin myytyä hotellit kahdelle venäläiselle yrittäjälle.
Original Sokos Hotel Vaakuna Helsingin keskustassa.
Original Sokos Hotel Ilves Tampereella.
Solo Sokos Hotel Torni Helsingissä.
Solo Sokos Hotel Paviljonki Jyväskylässä.
Original Sokos Hotel Kimmel Joensuussa
Hotellit

Sokos Hotels -ketju koostuu neljästä hotellityypistä. Suurin osa hotelleista kuuluu Original-hotellityyppiin, jotka sijaitsevat useimmiten kaupunkien keskustoissa ja sisältävät perinteisiä hotellipalveluja. Solo-hotellit ovat ketjun mukaan yksilöllisempiä ja palveluiltaan korkeatasoisempia. Break-hotellityyppiin kuuluu puolestaan kylpylä-, laskettelukeskus- ja luontokohteiden yhteydessä toimivia hotelleja. Neljäs hotellityyppi on uudenlainen flexible service -hotellikategoriaan kuuluva Heymo. Se pyrkii mukautumaan kunkin matkaajan mieltymyksiin, ja hotellivieras maksaa vain siitä, mitä kulloinkin tarvitsee. Ensimmäinen Heymo-hotelli, Heymo 1, avattiin Espoon Keilaniemeen huhtikuussa 2022.
| Kaupunki | Brändi | Hotelli |
| --- | --- | --- |
| Espoo | Original | Tapiola Garden |
| Espoo | Heymo | Heymo 1 |
| Helsinki | Original | Albert |
| Helsinki | Solo | Helsinki |
| Helsinki | Original | Presidentti |
| Helsinki | Solo | Torni |
| Helsinki | Original | Tripla |
| Helsinki | Original | Vaakuna |
| Helsinki | Solo | Pier 4 |
| Hämeenlinna | Original | Vaakuna |
| Iisalmi | Original | Koljonvirta |
| Joensuu | Original | Kimmel |
| Joensuu | Original | Vaakuna |
| Jyväskylä | Original | Alexandra |
| Jyväskylä | Solo | Paviljonki |
| Kajaani | Original | Valjus |
| Kittilä | Break | Levi |
| Kokkola | Original | Kaarle |
| Kotka | Original | Seurahuone |
| Kouvola | Break | Tykkimäki Resort |
| Kouvola | Original | Vaakuna |
| Kuopio | Break | Tahko |
| Kuopio | Original | Puijonsarvi |
| Lahti | Solo | Lahden Seurahuone |
| Lappeenranta | Original | Lappee |
| Lieksa | Break | Koli |
| Mikkeli | Original | Vaakuna |
| Nurmes | Break | Bomba |
| Oulu | Original | Arina |
| Pori | Original | Vaakuna |
| Rovaniemi | Original | Vaakuna |
| Salo | Original | Rikala |
| Savonlinna | Original | Seurahuone |
| Seinäjoki | Original | Lakeus |
| Seinäjoki | Original | Vaakuna |
| Sotkamo | Break | Vuokatti |
| Tallinna | Original | Viru |
| Tampere | Original | Ilves |
| Tampere | Solo | Torni Tampere |
| Tampere | Original | Villa |
| Turku | Original | Kupittaa |
| Turku | Solo | Turun Seurahuone |
| Turku | Original | Wiklund |
| Vaasa | Original | Royal Vaasa |
| Vaasa | Original | Vaakuna |
| Vantaa | Break | Flamingo |
| Vantaa | Original | Vantaa |
Sokos Hotels -ketjuun kuuluu lisäksi kesäaikaan toimiva Kesähotelli Tott Savonlinnassa, joka toimii edellä mainittujen hotellityyppien ulkopuolella.
Historiaa

Sokos-hotelliketju perustettiin vuonna 1974. Suurimmillaan hotellien määrä oli 1980-luvun taitteessa, jolloin ketjun 62 hotellia tarjosivat yhteensä 7 000 vuodepaikkaa, Muita tuon ajan suomalaisia hotelliketjuja olivat Alkon omistamat Polar- ja Kantakievari-ketjut (myöh. Arctia), Scanhotels (25 lähinnä kesäisin toimivaa hotellia 1979) ja Rantasipi (13 hotellia)..
Historiaa > Ketjuun aiemmin kuuluneita hotelleja

Aiemmin Sokos Hotels -ketjuun ovat kuuluneet myös
Aleksanteri Helsingissä (nyk. Radisson Blu -ketjussa),
Ascot Lahdessa,
Coronet Vaasassa,
Haminan Seurahuone,
Caribia Turussa (nyk. Holiday Club -ketjussa),
Eden Oulussa,
Hamburger Börs Turussa (paikalla sijaitsee nykyisin Scandic-ketjuun kuuluva saman niminen hotelli),
Hermanni Teuvalla
Hesperia Helsingissä (sittemmin Radisson SAS Hesperia, nykyisin Crowne Plaza),
motelli Iso-Valkeinen Kuopiossa,
Jyväshovi Jyväskylässä (nyk. Hotelli Verso),
Kaleva Mikkelissä,
Kivitasku Turussa,
Klaus Kurki Helsingissä (nyk. ateljeehotelli Klaus K),
Koilliskunta Kemijärvellä,
Korpilampi Espoossa
hotelli Kuusamo Kuusamossa,
Käenpesä Ylivieskassa,
hotelli Lahti Lahdessa,
Olympia Helsingin Alppiharjussa (nyk. Scandic Kallio)
Pasila Länsi-Pasilassa (nyk. Scandic)
Pläkkluat Raumalla
Pohjois-Karjala Joensuussa
Raumanlinna Raumalla (myöhemmin Best Western -ketjussa, sittemmin ketjuihin kuulumattomana),
Satakunta Porissa,
Seurahuone Riihimäellä,
Savonsolmu Pieksämäellä,
Tammer Tampereella (nyk. Radisson Blu Grand Hotel Tammer),
Tropiclandia Vaasassa (nyk. Scandic Waskia),
Vaakuna Kokkolassa (osassa hotellin huoneista toimii Hotel Kokkola, joka toimi aluksi Best Western -ketjussa, sittemmin ketjuihin kuulumattomana),
Vaakuna Oulussa (nyk. Radisson Blu Hotel Oulu),
Vanha Välskäri Kajaanissa,
Waskia Vaasassa (nyk. Scandic Waskia).
Tallinnassa toimi myös Solo-hotellikonseptin mukainen Estoria-hotelli, joka nykyisin on osa samassa rakennuksessa toimivaa Viru-hotellia. Lisäksi Pietarissa toimi Original-hotellikonseptin mukainen Olympia Garden sekä Solo-konseptin Palace Bridge ja Vasilievsky, jotka myytiin venäläisille yrittäjille vuonna 2022.
Hotelliravintolat

Sokos Hotellien yhteydessä on yleisesti useita ruoka- ja seurusteluravintoloita. Yleisimpiä S-ryhmän ketjuravintoloita ovat Amarillo, Frans et les Femmes, Rosso, Bistro, Grill it!, Trattoria, Pizza & Buffa ja Coffee House. Useissa hotelleissa on kuitenkin myös omia ravintoloita, jotka eivät kuulu mihinkään valmiiseen ravintolaketjuun, mutta jotka kuuluvat silti kanta-asiakasetuja antavien ravintoloiden piiriin. Fransmannit ovat poistumassa käytöstä ja ne muutetaan Frans & les femmes bistroiksi.
Aiheesta muualla

Kuvia tai muita tiedostoja aiheesta Sokos Hotels Wikimedia Commonsissa
Sokos Hotels
S-kanava
9-1-1 (televisiosarja)

| 9-1-1 |
| --- | --- |


Tyyli:  draama
Kestoaika:  45 minuuttia
Luoja(t):   Ryan Murphy  Brad Falchuk  Tim Minear 
Pääosissa:   Angela Bassett  Peter Krause  Oliver Stark  Aisha Hinds  Kenneth Choi  Rockmond Dunbar  Connie Britton 
Alkuperämaa:   Yhdysvallat
Alkuperäiskieli:  englanti
Verkko:    FOX (1.–6. kausi)   ABC (7. kausi –)   FOX   Star Channel 
Esitetty:  3. tammikuuta 2018 – jatkuu edelleen
Tuotantokausia:  8
Jaksoja:  116
Ikäraja:  
Tuotanto
Tuottaja(t):   Lou Eyrich  Eryn Krueger Mekash  Adam Penn  Erica L. Anderson  Matt Hodgson  Robert M. Williams Jr. 
Vastaava(t) tuottaja(t):   Ryan Murphy  Brad Falchuk  Tim Minear  Alexis Martin Woodall  Bradley Buecker 
Säveltäjä(t):   Mac Quayle  Todd Haberman 
Leikkaaja(t):  Tom Costantino
Tuotantoyhtiö(t):   Reamworks  Brad Falchuk Teley-Vision  Ryan Murphy Television  20th Century Fox Television 
Aiheesta muualla
IMDb
9-1-1 on yhdysvaltalainen draamasarja, jossa seurataan Los Angelesin palomiesten, ensihoitajien, poliisien ja hätäkeskuspäivystäjien arkea. Sarjan ovat luoneet Ryan Murphy, Brad Falchuk ja Tim Minear. Sarjan nimi tulee Yhdysvaltojen yleisestä hätänumerosta 911 ("nine one one").
9-1-1 alkoi Yhdysvalloissa Fox-kanavalla 3. tammikuuta 2018, saaden erittäin hyvän vastaanoton, ja sarjasta tilattiinkin välittömästi toinen tuotantokausi. Suomen Fox-kanava alkoi esittämään sarjaa 20. maaliskuuta 2018. Suomessa sarja on katsottavissa myös Disney+ -suoratoistopalvelussa.
Sarjasta on tehty myös spin-off 9-1-1 Lone Star, jonka tapahtumat sijoittuvat Texasiin.
Sarjan viides kausi alkoi Yhdysvalloissa 20. syyskuuta 2021 ja Suomessa 28. lokakuuta 2021. Kuudes kausi alkoi Yhdysvalloissa 19. syyskuuta 2022 ja Suomessa 9. marraskuuta 2022. Seitsemännestä kaudesta lähtien sarjaa esitetään Yhdysvalloissa ABC:llä. Sarjan 8. tuotantokausi alkoi Yhdysvalloissa syksyllä 2024.
Rooleissa

| 0 | 1 | 2 |
| --- | --- | --- |
|  Angela Bassett  | … |  Athena Grant-Nash, ylikonstaapeli, LAPD   |
|  Peter Krause  | … |  Bobby Nash, palomestari, Los Angelesin palolaitos   |
|  Oliver Stark  | … |  Evan "Buck" Buckley, palomies   |
|  Aisha Hinds  | … |  Henrietta "Hen" Wilson, palomies-ensihoitaja   |
|  Kenneth Choi  | … |  Howard "Chimney"/"Howie" Han, palomies-ensihoitaja   |
|  Rockmond Dunbar  | … |  Michael Grant, Athenan ex-aviomies   |
|  Jennifer Love Hewitt  | … |  Maddie Buckley (ent. Kendall), hätäkeskuspäivystäjä, aiemmin hoitaja   |
|  Ryan Guzman  | … |  Edmundo "Eddie" Díaz, palomies   |
|  Corinne Massiah  | … |  May Grant, Athenan ja Michaelin tytär, entinen hätäkeskuspäivystäjä   |
|  Marcanthonee Jon Reis  | … |  Harry Grant, Athenan ja Michaelin poika   |
|  Gavin McHugh  | … |  Christopher Díaz, Eddien poika   |
|  John Harlan Kim  | … |  Albert Han, Chimneyn velipuoli   |
|  Connie Britton  | … |  Abby Clark, hätäkeskuspäivystäjä   |
↑  "Buckin sisar ja Howien ex-puoliso, mukana sarjassa 2. kaudesta alkaen, poistui hetkeksi 5. kaudella näyttelijän äitiysloman takia mutta palasi takaisin myöhemmin samalla kaudella."
↑  "1. kaudella, lyhyt vierailu sarjassa 3. kauden viimeisessä jaksossa"
Aiheesta muualla

9-1-1 (TV Series) Filmaffinity. Viitattu 23.12.2022.
Naisten pujottelu alppihiihdon maailmanmestaruuskilpailuissa 2011

Naisten pujottelu alppihiihdon maailmanmestaruuskilpailuissa 2011 järjestettiin Gudiberg-rinteessä 19. helmikuuta. Kilpailuun osallistui 111 urheilijaa 46 eri maasta.
Kova laki: Erikoisyksikkö

| Kova Laki: Erikoisyksikkö> Law & Order: Special Victims Unit |
| --- | --- |

 sarjan tunnari
Tyyli:  Rikosdraama
Kestoaika:  60 min.
Luoja(t):  Dick Wolf
Pääosissa:  Mariska Hargitay Dann Florek Richard Belzer Ice-T Christopher Meloni Stephanie March Diane Neal B.D. Wong Tamara Tunie Adam Beach Michaela McManus Danny Pino Kelli Giddish Raúl Esparza Peter Scanavino Philip Winchester Jamie Gray Hyder Demore Barnes
Alkuperämaa:   Yhdysvallat
Alkuperäiskieli:  englanti
Verkko:  NBC (Yhdysvallat)   Yle TV2 (Suomi)   TV5 (Suomi)   Frii (Suomi)
Esitetty:  20.9.1999 –
Jaksoja:  566
Aiheesta muualla
IMDb 
Kova laki: Erikoisyksikkö (engl. Law & Order: Special Victims Unit) on yhdysvaltalaisen Kova laki -televisiosarjan spin-off. Sarja keskittyy New Yorkin poliisin erikoisyksikön selvittämiin seksuaalirikoksiin.
Sarjan toteutuksesta vastasi alkuperäisen L&O-sarjan tapaan Dick Wolf. Sarjaa on tehty vuoteen 2023 mennessä jo 24 tuotantokautta, joka on eniten alkuperäisen Kova laki -sarjan pohjalta luoduista spinoff-sarjoista. Sarjasta tuli 21. kauden varmistuttua syksyllä 2019 myös Yhdysvaltojen pisimpään esitetty primetime-ohjelma. Suomessa Yle TV2 esitti vuoteen 2019 asti sarjan 15 ensimmäistä tuotantokautta.
Myöhemmin sarjan tuotantoyhtiö myi sitä myös Ylen kilpailija TV5-kanavalle. Tämän seurauksena Yle kieltäytyi esittämästä jatkokausia yhtäaikaisesti toisen televisiokanavan kanssa. TV5 jatkoi sarjan esittämistä. Syksyllä 2023 Frii-kanavalla alkoi tuotantokausi 23.
Sarjan henkilöt 22. tuotantokaudella

ylikomisario Olivia Benson (Mariska Hargitay)
vanhempi etsivä Amanda Rollins (Kelli Giddish)
ylikonstaapeli Odafin ”Fin” Tutuola (Ice-T)
apulaispiirisyyttäjä Dominick Carisi (Peter Scanavino)
etsivä Katriona "Kat" Tamin (Jamie Gray Hyder)
poliisijohtaja Christian Garland (Demore Barnes)
Kiinan Grand Prix 2017

|  Kiinan Grand Prix 2017  |
| --- | --- |
 2. osakilpailu 20 osakilpailusta kaudella 2017. 

Päivämäärä:  9. huhtikuuta 2017
Rata:  Shanghai International Circuit
Sijainti:  Shanghai, Kiina
Ratatyyppi:  Moottorirata
Radan pituus:  5,451 km
Kilpailun pituus:  56 kierrosta, 305,066 km
Sää:   Pilvinen, alussa märkä rata
Paalupaikka
Kuljettaja:   Lewis Hamilton   (Mercedes)
Paaluaika:  1.31,678
Palkintokoroke
Voittaja:   Lewis Hamilton   (Mercedes)
Toinen:   Sebastian Vettel   (Ferrari)
Kolmas:   Max Verstappen   (Red Bull Racing)
Nopein kierros
Kuljettaja:   Lewis Hamilton   (Mercedes)
Kierrosaika:  1.35,378 (kierroksella 44)
Kiinan Grand Prix 2017 (virallisesti 2017 Formula 1 Heineken Chinese Grand Prix) oli Formula 1 -kauden 2017 toinen osakilpailu. Se ajettiin 9. huhtikuuta 2017 Shanghai International Circuit -radalla Shanghaissa.
Kilpailun voittoon ajoi Mercedeksen Lewis Hamilton ennen Ferrarin Sebastian Vettelia ja Red Bullin Max Verstappenia. Kilpailussa ajettiin 56 kierrosta ja se oli Formula 1 -historian 14. Kiinan Grand Prix. Kilpailun hallitseva voittaja oli uransa kauteen 2016 lopettanut Nico Rosberg. FIA:n tuomaristossa viikonlopun ajan toimivat Mika Salo, Paul Gutjahr, Enzo Spano ja Zheng Honghai.
Viikonlopun aikataulu ja sää

| Päivä | Aikataulu> Paik. | Aikataulu>  | Sessio | Sää | Ilma | Rata | Kosteus |
| --- | --- | --- | --- | --- | --- | --- | --- |
| 7. huhtikuuta | 10:00–11:30 | 05:00–06:30 | 1. vapaat harjoitukset |  Sateinen | 13 °C | 15 °C | 92 % |
| 7. huhtikuuta | 14:00–15:30 | 09:00–10:30 | 2. vapaat harjoitukset |  Pilvinen | 13–14 °C | 15–16 °C | 91–92 % |
| 8. huhtikuuta | 12:00–13:00 | 07:00–08:00 | 3. vapaat harjoitukset |  Aurinkoinen | 21–22 °C | 33–35 °C | 63–67 % |
| 8. huhtikuuta | 15:00–16:00 | 10:00–11:00 | Aika-ajot |  Aurinkoinen | 21 °C | 32 °C | 66 % |
| 9. huhtikuuta | 14:00–16:00 | 09:00–11:00 | Kilpailu |  Pilvinen, alussa märkä rata | 12–13 °C | 14–15 °C | 79–84 % |
Lähde:
Rengasseokset

Formula 1 -sarjassa kaudella 2017 on käytössä seitsemän erilaista rengassarjaa: viidet renkaat on tarkoitettu kuivalle kelille ja väli- ja sadekelin renkaat on tarkoitettu märälle radalle. Pirelli valitsi kauden 2017 toiseen osakilpailuun kuivan kelin rengasseoksista punaraitaiset superpehmeät renkaat, keltaraitaiset pehmeät renkaat sekä valkoraitaiset keskikovat renkaat. Sääntöjen mukaan Pirelli toimittaa kilpailuviikonloppuun talleille kolme sadekelin rengassarjaa, neljä välikelin rengassarjaa ja yhden rengassarjan jokaisesta kolmesta kuivan kelin rengasseoksesta. Lisäksi tallit saavat vapaasti valita 10 rengassarjaa kolmesta Pirellin valitsemasta kuivan kelin rengasseoksesta.
Ennen Grand Prix -viikonloppua

Kausi 2017 oli alkanut Australian GP:stä, jonka oli voittanut Ferrarin Sebastian Vettel viime kaudet Formula 1 -sarjaa hallinneen Mercedes -tallin kuljettajien sijan. Ferrarin edellisestä voitosta oli ehtinyt kulua puolitoista vuotta. Ferrari johti avauskilpailun jälkeen valmistajien MM-sarjaa 37 pisteellä. Toisena oli Mercedes, jolla oli 33 pistettä. Sebastian Vettelin voiton ansiosta MM-sarjan johdossa oli Ferrari-tallin kuljettaja ensimmäistä kertaa viiteen vuoteen. Viimeksi Ferrari-kuljettaja oli johtanut MM-sarjaa kaudella 2012, kun Fernando Alonso oli MM-sarjan kärjessä ennen Korean GP:tä.
Sauber ilmoitti, että Pascal Wehrleinin loukkaantumisen takia tallin toista autoa ajaa Ferrarin varakuljettaja Antonio Giovinazzi. Giovinazzi oli ajanut Sauberilla myös Australian Grand Prix’ssä, missä hän sijoittui 12:nneksi ja hänen tallikaverinsa Marcus Ericsson keskeytti kilpailun 21. kierroksella. Wehrlein oli loukkaantunut tammikuussa Race of Champions -kilpailussa. Hän kertoi Australiassa, että vamma ei sinänsä estä ajamista, mutta hän ei ole harjoittelutauon vuoksi täydessä kunnossa.
Grand Prix -viikonloppu > Perjantain harjoitukset

Kilpailuviikonlopun alkua piti odottaa tuntikausia sumun takia. Perjantaiaamun ensimmäisissä harjoituksissa autot ehtivät vain käydä radalla ennen kuin harjoitukset keskeytettiin punaisilla lipuilla. Sumun takia pelastushelikopterin oli mahdotonta lentää sairaalaan turvallisesti, joten harjoituksia ei voitu viedä läpi suunnitellusti.
Ahkerimmatkin kuljettajat ehtivät ajaa perjantain ensimmäisissä harjoituksissa vain kahdeksan kierrosta. Nopeimman ajan 1.50,491 välikelin renkailla ajoi Red Bullin Max Verstappen lähes 1,6 sekunnin erolla Williamsin Felipe Massaan. Ferrarin Kimi Räikkönen ja Sebastian Vettel sekä Mercedeksen Lewis Hamilton ajoivat vain yhden installaatiokierroksen. Valtteri Bottas ajoi Mercedeksellä neljä kierrosta. Vaikka harjoitukset jäivät lyhyiksi, niiden aikana nähtiin muutamia pyörähdyksiä. Muun muassa Renault’n Nico Hülkenbergin auto jäi pohjastaan kiinni pysäytyssoraan, kun hän pyörähti ulos radalta.
Perjantain toiset harjoitukset peruttiin heikon sään vuoksi, vaikka autot olisivatkin pystyneet ajamaan radalla. Pelastushelikopteri ei kuitenkaan voinut lentää 38 kilometrin päässä sijaisevaan sairaalaan, joten FIA:n kilpailunjohtaja Charlie Whiting päätti peruuttaa harjoitukset sääntöjen mukaisesti. Edellisen kerran näin oli käynyt vuoden 2015 Yhdysvaltojen GP:n yhteydessä, jolloin perjantain toiset harjoitukset jouduttiin myös perumaan.
Perjantaina harkittiin myös kilpailupäivän siirtämistä lauantaiksi, koska sunnuntaiksi oli luvattu jopa perjantaita enemmän sumua. FIA kuitenkin päätti, että kilpailu ajettaisiin normaalisti sunnuntaina, koska FIA:n tutkimien sääennustusten mukaan sumun ei pitäisi silloin enää haitata helikopterilentoja.
Grand Prix -viikonloppu > Lauantain harjoitukset

Perjantain harjoitusten ongelmien vuoksi lauantain harjoitukset olivat talleille erittäin kiireiset. Ferrari hallitsi kolmansia harjoituksia, ja tallin kuljettajat olivat tuloslistan kärjessä Sebastian Vettelin johdolla. Mercedeksen Valtteri Bottas ja Lewis Hamilton seurasivat Ferrareita sijoilla kolme ja neljä. Felipe Massa sijoittui viidenneksi ennen Red Bull -kaksikkoa, Max Verstappenia ja Daniel Ricciardoa. Massan tallikaveri Lance Stroll ajoi harjoitusten kahdeksanneksi nopeimman ajan. McLaren Hondan Fernando Alonso ja Stoffel Vandoorne taistelivat viimeisistä sijoituksista yhdessä Sauber-tallin kuljettajien Marcus Ericssonin ja Antonio Giovinazzin kanssa.
Grand Prix -viikonloppu > Aika-ajot

Ensimmäisessä aika-ajo-osiossa olivat mukana kaikki 20 kuljettajaa. Viisi huonoimmin sijoittunutta tippui, ja 15 nopeinta jatkoi toiseen osioon. Ensimmäinen osio kesti 18 minuuttia. Lauantain aika-ajot ajettiin auringonpaisteessa. Kiinassa oli käytössä superpehmeät, pehmeät ja keskikovat renkaat. Haasin Romain Grosjean pyörähti ensimmäisessä osiossa radan pääsuoralla, ja hänen renkaansa puhkesi. Red Bullin Max Verstappen kärsi ensimmäisessä osiossa moottoriongelmista, eikä saanut ajettua kunnollista aikaa, niinpä hän putosi jo ensimmäisessä osiossa ja sijoittui 19. sijalle. Aivan ensimmäisen osion lopulla Antonio Giovinazzi menetti autonsa hallinnan samassa kohdassa kuin Grosjean ja ajoi seinään. Giovinazzin auto romuttui täysin, ja radan pääsuora tuli täyteen romua. Giovinazzi sijoittui 15:nneksi ja olisi päässyt jatkamaan toiseen osioon, mutta ei pystynyt osallistumaan siihen autoon syntyneiden vaurioiden takia. Ensimmäisen osion jälkeen aika-ajoista putosivat Verstappenin lisäksi 16:nneksi sijoittunut Stoffel Vandoorne, 17:nneksi sijoittunut Grosjean, 18:nneksi sijoittunut Jolyon Palmer ja 20:nneksi jäänyt Esteban Ocon. Red Bull ilmoitti ensimmäisen osion jälkeen, että Verstappenin autossa oli moottorin ohjelmistovika. Ensimmäisen osion nopein oli Ferrarin Sebastian Vettel.
Toisen aika-ajo-osion alkua lykättiin kymmenellä minuutilla, koska radan seinämää piti korjata Giovinazzin ulosajon jäljiltä. Lisäksi Romain Grosjean ja Jolyon Palmer joutuivat tuomariston tutkintaan, koska he eivät hidastaneet keltaisten lippujen aikana. Molemmat kuljettajista saivat myös viiden lähtöruudun rangaistukset sunnuntain kilpailuun. Giovinazzi sai myös viiden lähtöruudun rangaistuksen, koska hänen autonsa vaihdelaatikko piti vaihtaa ulosajon jälkeen. Toisen osion nopein oli jälleen Ferrari-kuljettaja, tällä kertaa Kimi Räikkönen, ja hänen jälkeensä tulivat saman tallin Vettel ja Mercedeksen Lewis Hamilton ja Valtteri Bottas. Toisessa osiossa putosivat Carlos Sainz, Kevin Magnussen, Fernando Alonso, Marcus Ericsson ja Antonio Giovinazzi.
Kolmanteen osioon selviytyi kymmenen nopeinta toisesta osiosta. Huomattavaa oli, että kymmenen parhaan joukossa oli seitsemän eri tallia. Paalupaikalle ajoi Mercedeksen Lewis Hamilton ajalla 1.31,678. Sitä ennen Shanghain radan nopein kierros oli ollut Michael Schumacherin vuonna 2004 ajama 1.32,238. Paalupaikka oli Hamiltonin uran 63. ja kuudes peräkkäinen. Sebastian Vettel ajoi toiseen ruutuun ennen Valtteri Bottasta, joka hävisi Vettelille vain sekunnin tuhannesosan. Kimi Räikkönen sijoittui neljänneksi. Kolmanteen lähtöriviin, sijoille viisi ja kuusi ylsivät Red Bullin Daniel Ricciardo ja Williamsin Felipe Massa.
Grand Prix -viikonloppu > Aika-ajot > Aika-ajojen tulokset

| Sija | Nro | Kuljettaja | Talli | Osioiden ajat> 1. osio | Osioiden ajat> 2. osio | Osioiden ajat> 3. osio | Lähtöruutu |
| --- | --- | --- | --- | --- | --- | --- | --- |
| 1 | 44 |  Lewis Hamilton | Mercedes | 1.33,333 | 1.32,406 | 1.31,678 | 1 |
| 2 | 5 |  Sebastian Vettel | Ferrari | 1.33,078 | 1.32,391 | 1.31,864 | 2 |
| 3 | 77 |  Valtteri Bottas | Mercedes | 1.33,684 | 1.32,552 | 1.31,865 | 3 |
| 4 | 7 |  Kimi Räikkönen | Ferrari | 1.33,341 | 1.32,181 | 1.32,140 | 4 |
| 5 | 3 |  Daniel Ricciardo | Red Bull Racing-TAG Heuer | 1.34,041 | 1.33,546 | 1.33,033 | 5 |
| 6 | 19 |  Felipe Massa | Williams-Mercedes | 1.34,205 | 1.33,759 | 1.33,507 | 6 |
| 7 | 27 |  Nico Hülkenberg | Renault | 1.34,453 | 1.33,636 | 1.33,580 | 7 |
| 8 | 11 |  Sergio Pérez | Force India-Mercedes | 1.34,657 | 1.33,920 | 1.33,706 | 8 |
| 9 | 26 |  Daniil Kvjat | Toro Rosso-Renault | 1.34,440 | 1.34,034 | 1.33,719 | 9 |
| 10 | 18 |  Lance Stroll | Williams-Mercedes | 1.33,986 | 1.34,090 | 1.34,220 | 10 |
| 11 | 55 |  Carlos Sainz | Toro Rosso-Renault | 1.34,567 | 1.34,150 |  | 11 |
| 12 | 20 |  Kevin Magnussen | Haas-Ferrari | 1.34,942 | 1.34,164 |  | 12 |
| 13 | 14 |  Fernando Alonso | McLaren-Honda | 1.34,499 | 1.34,372 |  | 13 |
| 14 | 9 |  Marcus Ericsson | Sauber-Ferrari | 1.34,892 | 1.35,046 |  | 14 |
| 15 | 36 |  Antonio Giovinazzi | Sauber-Ferrari | 1.34,963 | Ei aikaa |  | 18 |
| 16 | 2 |  Stoffel Vandoorne | McLaren-Honda | 1.35,023 |  |  | 15 |
| 17 | 8 |  Romain Grosjean | Haas-Ferrari | 1.35,223 |  |  | 19 |
| 18 | 30 |  Jolyon Palmer | Renault | 1.35,279 |  |  | 20 |
| 19 | 33 |  Max Verstappen | Red Bull Racing-TAG Heuer | 1.35,433 |  |  | 16 |
| 20 | 31 |  Esteban Ocon | Force India-Mercedes | 1.35,496 |  |  | 17 |
107 % aika: 1.39,593
Lähde: Formula 1:n virallinen verkkosivusto